సకల కళా వల్లభుడు

సకల కళా వల్లభుడు 2019, ఫిబ్రవరి 1న విడుదలైన తెలుగు చలనచిత్రం. సింహా ఫిల్మ్స్ పతాకంపై అనిల్ కుమార్ గుంట్రెడ్డి నిర్మాణ సారథ్యంలో శివ గణేష్ దర్శకత్వం వహించిన ఈ చిత్రంలో తనిష్క్ రెడ్డి, మేఘల, పృథ్వీరాజ్, సుమన్, జీవా తదితరులు నటించగా, అజయ్ పట్నాయిక్ సంగీతం అందించాడు. ఒక గ్రామ నేపథ్యంలో కమర్షియల్ మాస్ ఎంటర్టైనర్గా తెరకెక్కిన ఈ చిత్రం 2017, డిసెంబరులో షూటింగ్ ప్రారంభించబడింది. 

 కథా నేపథ్యం 
తనిష్క్ (తనిష్క్ రెడ్డి), చైత్ర (మేఘాల ముక్తా) తో ఫస్ట్ లుక్ లోనే ప్రేమలో పడతాడు. అతని ప్రవర్తన నచ్చకపోవడంతో ఆమె పట్టించుకోదు. అదే సమయంలో చైత్ర కిడ్నాప్ కి గురౌతుంది. ఇంతకీ ఈ చైత్ర ఎవరు, ఆమెను ఎందుకు కిడ్నాప్ చేస్తారు, తనిష్క్ ఆమెను ఎలా కాపాడుతాడు అన్నది మిగతా కథ.

 నటవర్గం 
 తనీష్క్ రెడ్డి
 సుమన్
 మేఘల ముక్త
 పృథ్వీరాజ్ 
 అలెక్సియస్ మాక్లియోడ్
 జబర్దస్త్ వినోద్ కుమార్
 ఉత్తేజ్
 జీవా 
 అనంత్
 అపూర్వ

 సాంకేతికవర్గం 
 కథ, దర్శకత్వం: శివ గణేష్
 నిర్మాత: అనిల్ కుమార్ గుంట్రెడ్డి, త్రినాథ్ ధడాలా, కిషోర్, శ్రీకాంత్ దీపాల 
 సంగీతం: అజయ్ పట్నాయక్
 సినిమాటోగ్రఫీ: సాయి చరణ్
 కూర్పు: ధర్మేంద్ర కాకరల ఎడిట్ చేశారు
 నిర్మాణసంస్థ: సింహా ఫిల్మ్స్

 పాటలు 
ఈ చిత్రానికి అజయ్ పట్నాయక్ (ఆర్. పి. పట్నాయక్ తమ్ముడు) సంగీతం అందించాడు. మ్యాంగో మ్యూజిక్ సంస్థ ద్వారా పాటలు విడుదలయ్యాయి. సుభాస్ నటయన్, గిరిధర్ నాయుడు పాటలు రాశారు.

+క్రమసంఖ్యపాటపేరుగాయకులురచయిత1.తిక్కరేగినగీతామాధురిగిరిధర్ నాయుడు2.కుర్ర ఈడుశ్రీచరణ్గిరిధర్ నాయుడు3.ఎలా ఎలాధనుంజయ్ భట్టాచార్యసుభాష్ నటయన్4.ఆంధ్ర తెలంగాణకెపిఎస్ఎస్ ఐశ్వర్యగిరిధర్ నాయుడు

 విడుదల 
ఈ చిత్రం 2020, ఫిబ్రవరి 1న ప్రపంచవ్యాప్తంగా విడుదలైంది. ఈ చిత్రానికి ప్రేక్షకుల నుండి మిశ్రమ స్పందన వచ్చింది.

 మూలాలు 

 ఇతర లంకెలు 
 

వర్గం:2019 తెలుగు సినిమాలు
వర్గం:తెలుగు ప్రేమకథ చిత్రాలు
వర్గం:సుమన్ నటించిన చిత్రాలు
వర్గం:ఉత్తేజ్ నటించిన చిత్రాలు